Tajuk Subjek Perubatan

Tajuk Subjek Perubatan (Inggeris: Medical Subject Headings; kependekannya: MeSH) merupakan perbendaharaan kata terkawal untuk tujuan mengindekskan rencana jurnal dan buku dalam sains hayat serta berfungsi sebagai sebuah tesaurus yang memudahkan pencarian. Dicipta dan dikemas kini oleh Perpustakaan Perubatan Negara Amerika Syarikat (NLM), ia menggunakan pangkalan data rencana MEDLINE/PubMed dan juga katalog pegangan buku NLM.

MeSH diperkenalkan pada 1963 di mana versi cetakan tahunannya telah dihentikan sejak 2007 dan ia kini diperoleh melalui dalam talian sahaja. Ia boleh dilayari dan dimuat turun secara percuma melalui PubMed. Pada asalnya MesH adalah dalam bahasa Inggeris dan ia telah diterjemahkan ke dalam banyak bahasa lain dan membenarkan dapatan semula dokumen daripada bahasa yang berbeza.

Rujukan

Pautan luar 

  Laman sesawang rasmi
  Tutorial pangkalan data MeSH

Pangkalan data biologi
Bioinformatik
Penyelidikan perubatan
Pengelasan perubatan
Pengelasan dan pengkatalogan perpustakaan
WPPER